Diari Oficial de la Generalitat Valenciana


Sumari del DOGV 6271, del 20-05-2010 (2010/5702)

RESOLUCIÓ de 13 de maig de 2010, de la Conselleria d'Agricultura, Pesca i Alimentació, per la qual s'aproven les obres de modernització de regadius proposades per les comunitats de regants i altres entitats de reg, en relació amb el foment de l'ús racional de l'aigua en aprofitaments hidràulics i regadius.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6271

Data del DOGV
:   20-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5702


Data del document
:   13-05-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * utilització de l'aigua
    * ordenació hidroagrícola

RESOLUCIÓ de 13 de maig de 2010, de la Conselleria d'Agricultura, Pesca i Alimentació, per la qual s'aproven les obres de modernització de regadius proposades per les comunitats de regants i altres entitats de reg, en relació amb el foment de l'ús racional de l'aigua en aprofitaments hidràulics i regadius. [2010/5702]  
En el Decret 47/1987, de 13 d'abril, dictat en desplegament de la Llei 7/1986, de 22 de desembre, sobre la Utilització d'Aigües per a Reg, com també en la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es preveuen les ajudes que l'administració autonòmica prestarà a les comunitats de regants i altres entitats de reg per al foment i l'ordenació de l'ús adequat de l'aigua de reg.  
En la Resolució de 28 de desembre de 2009, de la Conselleria d'Agricultura, Pesca i Alimentació, per la qual es convocaven les comunitats de regants i altres entitats de reg perquè presentaren les seues sol·licituds d'ajuda, es va establir en un mes, des de l'endemà de l'entrada en vigor d'eixa resolució, el termini de presentació de les sol·licituds.  
Una vegada finalitzat el termini i avaluades les sol·licituds presentades, s'ha establit la prelació entre estes per aplicació del barem acumulatiu descrit en el paràgraf 3 de l'apartat sisé de les bases reguladores.  
Vist que no s'ha presentat cap sol·licitud preferent, segons el criteri establit en l'apartat sisé, i vista la puntuació obtinguda per cada una de les propostes i l'import global màxim establit per mitjà de la Resolució de 15 d'abril de 2010, d'esta conselleria, resolc:  
Apartat primer  
Es disposa la tramitació de les sol·licituds detallades en l'annex I d'esta resolució, les subvencions de les quals se satisfaran a càrrec del capítol VII de la secció 12, programa 531.10, línia T0169, de la Llei de Pressupostos de la Generalitat de 2010, per l'import global màxim establit en la Resolució de 15 d'abril de 2010 esmentada.  
Apartat segon  
Es disposa la desestimació de les sol·licituds detallades en l'annex II d'esta resolució per haver obtingut una puntuació inferior, segons el barem, de les de l'annex I, i haver-se esgotat l'import global màxim.  
Apartat tercer  
Es disposa la desestimació de les sol·licituds detallades en els annexos III, IV, V, VI, VII, VIII, IX i X d'esta resolució per les raons que s'indiquen allí.  
Apartat quart  
Es declara la innecessarietat de la redacció del Pla d'Utilització d'Aigua de Reg, relatiu a les obres que s'esmenten, per a cada entitat inclosa en l'annex I d'esta resolució.  
Apartat cinqué  
A l'efecte de les disposicions de l'apartat 3 de l'article 40 de la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es classifiquen les obres que s'han de realitzar com d'interés general de la Comunitat Valenciana.  
Apartat sisé  
D'acord amb l'apartat huité de les bases reguladores de les ajudes, correspon a les comunitats de regants o entitats de reg la contractació per compte propi de les obres, en règim de publicitat i concurrència, d'acord amb el que s'establix en la Llei General de Subvencions, i cal remetre a la Direcció General de Producció Agrària una còpia completa de l'expedient, ofertes sol·licitades (mínim de 3 ofertes), memòria justificativa de l'oferta seleccionada (quan no siga l'econòmicament més avantatjosa) i contracte d'adjudicació en què es reflectirà la baixa oferida pel contractista.  
El contracte s'ha de presentar en un termini màxim de tres mesos, comptadors des de la data de notificació de la resolució per la qual s'aprova la subvenció.  
Així mateix, es remetrà el nomenament de director obra.  
Apartat seté  
La descripció de les obres objecte d'auxili es recollirà en un projecte tècnic, el contingut del qual s'ha d'ajustar a les disposicions de l'article 107 de la Llei 30/2007, de 30 d'octubre, de Contractes del Sector Públic.  
Les entitats de reg aportaran els projectes en suport digital (PDF) i suport paper i inclouran, també, els documents següents:  
Descripció i justificació de l'obra a realitzar amb indicació de les seues dimensions, superfície i nombre d'agricultors afectats pel projecte.  
Plànols amb la superfície de l'entitat, de situació de l'obra, de planta i seccions, com també dels detalls constructius necessaris per a la definició de l'obra. La cartografia de l'àmbit territorial de l'entitat i la zona d'actuació han de tindre les característiques següents:  
- Sistema de referència ED50, solució per a Espanya i Portugal.  
- Elipsoide Hayford de 1924.  
- Sistema de projecció UTM zones 30N i 31N.  
I és desitjable que la cartografia s'arreplegue en format, preferentment, SHP.  
Mesuraments i pressupostos parcials de cada una de les unitats d'obres i preu descompost.  
Estudi agronòmic, signat per un tècnic competent en agronomia, en què es justifiquen les necessitats d'aigua per a reg dels diferents cultius i terres que permeten justificar el dimensionament hidràulic i qualsevol altre càlcul contingut en el projecte.  
Estudi de seguretat i salut o estudi bàsic de seguretat i salut, segons les disposicions del Reial Decret 1627/1997, de 24 d'octubre.  
Si les actuacions es troben entre les sotmeses a tramitació davant de l'òrgan mediambiental, es presentarà juntament amb la documentació tècnica l'estudi d'impacte ambiental definit en el Decret 162/1990, de 15 d'octubre, de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental. L'expedient no es tramitarà fins que se'n produïsca una declaració favorable o autorització de l'òrgan mediambiental.  
Els titulars dels projectes de preses, embassaments i basses als quals s'apliquen les disposicions del Reial Decret 9/2008, d'11 de gener, pel qual es modifica el Reglament del Domini Públic Hidràulic, aprovat per mitjà del Reial Decret 849/1986, d'11 d'abril, han de complir, abans de l'aprovació del projecte, els requisits establits en l'article 367 del reglament esmentat, a l'efecte de la presentació de la sol·licitud de classificació. Les sol·licituds de classificació de preses i basses s'han de dirigir a la Direcció General de l'Aigua de la Conselleria de Medi Ambient, Aigua, Urbanisme i Habitatge.  
Si la zona d'actuació afecta alguna de les incloses en el Catàleg de Zones Humides de la Comunitat Valenciana o al Domini Públic Hidràulic, s'ha de presentar l'autorització de la Conselleria de Medi Ambient, Aigua, Urbanisme i Habitatge o de l'organisme de conca, respectivament.  
Els projectes aniran signats per un tècnic competent i visats pel col·legi professional del seu autor o coordinador director. En el cas dels enginyers tècnics agrícoles, han d'especificar-ne la seua especialitat.  
Apartat huité  
Els projectes seran objecte de supervisió segons les indicacions de l'article 46 del text refós de la Llei d'Hisenda Pública de la Generalitat Valenciana, com a tràmit previ a l'aprovació per la Direcció General de Producció Agrària.  
Apartat nové  
Les subvencions que es concedisquen a les diferents entitats seran aprovades per la consellera d'Agricultura, Pesca i Alimentació, amb l'autorització prèvia, si escau, del Consell. En la tramitació es respectarà l'orde d'entrada del projecte definitiu que aporte l'entitat.  
Apartat desé  
Les ajudes econòmiques concedides a les diferents entitats es fixaran inicialment per aplicació, als pressupostos màxims auxiliables, del coeficient esmentat en l'article 40 de la Llei 8/2002, de 5 de desembre.  
L'import definitiu que cal abonar al beneficiari es determinarà aplicant este percentatge a la inversió efectivament realitzada, justificada per mitjà de l'aportació de certificats d'obra amb les seues factures i justificants de pagament, i certificat del facultatiu de l'administració designat a este efecte.  
En cap cas l'ajuda calculada de la manera descrita pot superar l'import de la subvenció aprovada inicialment.  
Els certificats d'obra a què es fa referència en este article s'emetran, almenys, amb una periodicitat trimestral.  
Apartat onzé  
Les entitats beneficiàries han de senyalitzar les obres per mitjà de cartells on s'acredite l'existència i l'origen dels auxilis econòmics públics per a les actuacions en execució.  
Apartat dotzé  
La Direcció General de Producció Agrària d'esta conselleria dictarà les normes pertinents per a la millor aplicació de les disposicions d'esta orde.  
Contra este acte administratiu es pot interposar, potestativament, en el termini d'un mes des de la seua publicació un recurs de reposició davant de la consellera d'Agricultura, Pesca i Alimentació, o directament, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 13 de maig de 2010.- La consellera d'Agricultura, Pesca i Alimentació: Maritina Hernández Miñana.  
ANNEX I  
  
ANNEX II  
  
Annex III  
  
Es disposa la desestimació de les sol·licitudes per no ser entitat de reg.  
Annex IV  
  
Es disposa la desestimació de la sol·licitud anterior per presentar-la fora de termini.  
Annex V  
  
Es disposa la desestimació de les sol·licituds anteriors per ser reposició d'obres ja auxiliades.  
Annex VI  
  
Es disposa la desestimació de les sol·licituds anteriors per ser obres no auxiliables.  
Annex VII  
  
Es disposa la desestimació de la sol·licitud anterior per no aportar concessió d'aigües.  
Annex VIII  
  
Es disposa la desestimació de les sol·licituds anteriors per no disposar de declaració o estimació d'impacte ambiental.  
Annex IX  
  
Es disposa la desestimació de les sol·licituds anteriors per no estar regularitzada en el Registre de SAT.  
Annex X  
  
Es disposa l'arxivament de la sol·licitud anterior per renúncia del sol·licitant.